आवेदनों की हाेगी ऑनलाइन एंट्री, कार्रवाई की देंगे जानकारी
लोक सुराज अभियान 2017 लक्ष्य समाधान शिविर में विगत तीन दिनों में लोगों ने मांग एवं शिकायतों से संबंधित आवेदन प्रस्तुत किए अब इन आवेदनों की ऑनलाइन एंट्री होगी। 3 अप्रैल से 20 मई 2017 तक जिलेभर में आयोजित समाधान शिविरों में आवेदकों को उनके आवेदनों पर की गई कार्रवाई की जानकारी भी दी जाएगी। इस संबंध में कलेक्टर उमेश कुमार अग्रवाल द्वारा अधिकारियों की बैठक लेकर शिविरों में प्राप्त आवेदनों को शत-प्रतिशत निराकरण करने के निर्देश दिए। इस अवसर पर जिला पंचायत के मुख्य कार्यपालन अधिकारी पुष्पेंद्र मीणा, वनमंडलाधिकारी आलोक तिवारी सहित अन्य अधिकारी उपस्थित थे।
खाते को आधार से जोडें़
कलेक्टर अग्रवाल ने कहा कि जिनके पास एक से अधिक बैंकों में अकाउंट है ऐसे लोग अपने एक खाते में आधार सीडिंग कराए, जिससे उन्हें किसी प्रकार की परेशानी न हो। इसके लिए संबंधित विभाग अपने छुटे हुए हितग्राहियों को समाधान केन्द्रों में लाकर उनका नाम जुड़वाना सुनिश्चित करें। उन्होंने सौर सुजला योजना के तहत जिले के किसानों को अधिक से अधिक लाभान्वित करने पर जोर दिया।
hin_Deva hin_Deva hin_Deva hin_Deva